  Туспуктэм: Руслан Нуриахметов Майя Бывальцева 0+ 2023-тӥ арын «Пельняньлэн дунневыл нуналэз» фестиваль улсын нырысьсэ мемъёсъя «Пельмем» конкурс, кылбуръёсъя «Пельнянь чуръёс» вожвылъяськон но пельнянь кутонъя дунневыл нунал радъяськозы. Со сярысь элькун тӧролэн но кивалтэтлэн пресс-службазы ивортӥз. Вуоно арын фестиваль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз Валтӥсь юмшанъёс Ижысь Шор площадьын 11-тӥ тулыспалэ радъяськозы. Отын пӧртэм пельнынь но мукет удмурт сиёнъёсты веръяны, квестъёсы, ӵошатсконъёсы пыриськыны, дуннелэн пӧртэм сэрегаз «пельнянь салам» лэзьыны луоз, нош кинлы ке арлы тырмымон пельнянь утыны кылдоз. Пельнянь арня 6-тӥ тулыспалэ кутскоз. Ижкрын улӥсьёс но куноос понна пельнянь кутонъя мастер-классъёс, «пельнянь» интыостӥ экскурсиос радъяськозы. Удмуртиысь кафеос но ресторанъёс «Пельменное меню» акци борды итӥськозы. Озьы ик фестиваль улсын аватаркаосъя конкурс, фотомарафон, муниципал кылдытэтъёс понна творчествоя вожвылъяськон радъялозы. «Пельняньлэн дунневыл нуналэз» фестивальлэсь ужанрадлыксэ ужрадлэн сайтысьтыз яке «ВКонтакте» мерлыко вотэссь огинысьтыз шедьтыны луоз. Тодэ вайытом, туэ шуркынмонэ – толсуре Россиысь вить улосвылъёсын удмурт лулчебертлы сӥзем нуналъёс ортчозы. Тегъёс: Пельняньлэндунневылнуналэз пельнянь фестиваль Удмуртия  